Kong Christian V udnævnte ham [[1678]] til sin råd "von Haus aus", det vil sige uden at tage ophold i hans lande, og da han senere helt opgav sin stilling i Plön, udnævntes han til [[kansler]] i Oldenborg og blev [[Adel i Danmark|adlet]] med navnet ''Breitenau'' ([[1681]]). Han var fra nu af i mange år en meget betroet rådgiver i statsretlige spørgsmål, ligesom han jævnlig brugtes i diplomatiske ærinder; således lå han [[1682]]-[[1683|83]] ved kredsdagen, [[1685]]-[[1687|87]] var han afsending i [[Wien]], førte derpå forhandlingerne med Gottorp, som endte med [[Altona-forliget|forliget]] i [[Altona]] ([[1689]]), osv. Kong [[Frederik 4.|Frederik IV]] kaldte ham ved [[Rentekammeret]]s omdannelse til [[København|hovedstaden]] og udnævnte ham selv tredje til [[deputeret]] ved finanserne ([[1700]]), fra hvilken stilling han dog snart igen forløvedes for at gå tilbage til Oldenborg som præsident for General-Lands-Kommissionen, der indførte [[landmilits]]en. Han udnævntes nu til [[Dannebrogordenen|Ridder af Dannebrog]] ([[28. august]] [[1701]]) og trak sig tilbage fra al embedsvirksomhed, medens han tog bolig i Lübeck som [[pension]]eret dansk [[gehejmeråd]]. I denne stilling forblev han til sin død, 11. januar 1732, over 93 år gammel.
Historie Biblioteks-_og_informationsvidenskab